সমগ্র খেলোয়াড়ী জীবনে চারটিমাত্র টেস্ট ও সত্তুরটি একদিনের আন্তর্জাতিকে অংশগ্রহণ করেছেন গ্যারি ব্রেন্ট। ১৮ নভেম্বর, ১৯৯৯ তারিখে বুলাওয়েতে সফরকারী শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। ২৭ ডিসেম্বর, ২০০১ তারিখে কলম্বোয় একই দলের বিপক্ষে সর্বশেষ টেস্টে অংশ নেন তিনি।

২০০৩ সালের ক্রিকেট বিশ্বকাপে অংশগ্রহণ করা থেকে বঞ্চিত হবার পর ২০০৩-০৪ মৌসুমে অস্ট্রেলিয়া সফরের জন্যে মনোনীত হন। এরপর, ২০০৪ সালে জিম্বাবুয়ে ক্রিকেট বোর্ডের সাথে আর্থিক মতবিরোধে জড়িয়ে পড়েন। পনেরো জন বিদ্রোহী খেলোয়াড়ের অন্যতম ছিলেন তিনি।

আন্তর্জাতিক ক্রিকেটে দুইবার আসা-যাওয়ার পালায় ছিলেন। ১৯৯৬-৯৭ মৌসুমে স্নায়বিক চাপের মাধ্যমে ২০ বছর বয়সী গ্যারি ব্রেন্টের পাকিস্তানের বিপক্ষে অভিষেক পর্ব সম্পন্ন হয়। এরপর সাত বছর খেলার জগৎ থেকে দূরে ছিলেন। খেলায় স্থিরতা থাকলেও তা যথেষ্ট ছিল না। ২০০৩ সালের ক্রিকেট বিশ্বকাপে জাতীয় দলে রাখা হয়নি। এরপর, ইংল্যান্ডে অনুষ্ঠিত ন্যাটওয়েস্ট সিরিজে তেমন কোন প্রভাববিস্তার করতে পারেননি। এরফলে তার আন্তর্জাতিক খেলোয়াড়ী জীবন কার্যতঃ শেষ হয়ে গিয়েছে বলে ধারনা করা হয়।

প্রথম-শ্রেণীর ক্রিকেট
অবসর
জাতীয় দলে প্রত্যাবর্তন
আন্তর্জাতিক ক্রিকেট